Anunțul privind diagnosticul de cancer al Prințesei Kate a adus un val de reacții de compasiune și încurajare din partea oamenilor din întreaga lume. Printre aceștia se numără și Ducele și Ducesa de Sussex, care au ales să își exprime sprijinul și solidaritatea lor cu familia regală britanică în aceste momente dificile.
Într-o perioadă marcată de solidaritate și compasiune, Ducele și Ducesa de Sussex, Meghan și Harry, au transmis gânduri de sănătate și vindecare către Prințesa Kate, care recent a făcut public faptul că a fost diagnosticată cu cancer. Potrivit bbc.com, un purtător de cuvânt al cuplului a emis un mesaj vineri, exprimând dorința lor că întreaga familie a Prințesei Kate să găsească liniștea și întărirea necesară în această perioadă dificilă.
"Dorim sănătate și vindecare pentru Kate și familie și sperăm că vor putea face acest lucru în mod privat și în pace", a transmis, vineri, un purtător de cuvânt al ducelui și ducesei de Sussex.
Kate Middleton, soția Prințului William și moștenitoarea tronului britanic, a dezvăluit vineri, 22 martie, că a început ședințele de chimioterapie prevenitivă după ce a fost diagnosticată cu cancer. Într-un mesaj emoționant, ea a subliniat că ultimele două luni au fost extrem de dificile pentru întreaga familie și a transmis un îndemn de susținere către toți cei care se confruntă cu această boală, asigurându-i că nu sunt singuri în lupta lor.
Până în acest moment, detalii precise despre tipul sau stadiul cancerului nu au fost dezvăluite publicului. Cu toate acestea, Palatul Kensington a comunicat că Prințesa Kate este încrezătoare că va reuși să se recupereze complet. Boala a fost detectată în timpul unei intervenții chirurgicale abdominale suferite în luna ianuarie.